OzLabs/hebrew-wiki-articles huggingface dataset:
עונת 2011/2012 בליגת כדורגל נשים שנייה

עונת 2011/2012 בליגת נשים שנייה הייתה העונה ה-3 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-8 בנובמבר 2011 והסתיימה ב-10 באפריל 2012. גם בעונה זו לקחו בליגה חלק פעיל 5 קבוצות בלבד.

אל מ.כ. רמת השרון ומ.ס. קריית גת מהעונה הקודמת הצטרפו בנות קיסריה טבעון שהצליחה להעמיד קבוצה העונה וכן הקבוצות החדשות שהוקמו - מכבי כפר סבא ומ.ס. כפר יאסיף.

הפועל עירוני ראשון לציון שסיימה אחרונה בליגת נשים ראשונה בעונה הקודמת וירדה לליגה השנייה התפרקה והמועדון חדל לפעול.

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.

מ.כ. רמת השרון סיימה ראשונה ועלתה לליגת נשים ראשונה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|מ.כ. רמת השרון
|16
|15
|1
|0
|134
|14
|120
|46
|העפילה לליגה הראשונה
|-
|2
|מכבי כפר סבא
|16
|11
|1
|4
|110
|33
|77
|34
|
|-
|3
|מ.ס. קריית גת
|16
|7
|1
|8
|51
|39
|12
|22
|
|-
|4
|בנות קיסריה טבעון
|16
|5
|1
|10
|43
|60
|17-
|16
|
|-
|5
|מ.ס. כפר יאסיף
|16
|0
|0
|16
|5
|197
|192-
|0
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| מיכל אסף
|מכבי כפר סבא
|align="center"|30
|-
|align="center"|2
| מעיין קאופמן
|מ.כ. רמת השרון
|align="center"|26
|-
|align="center"|3
| ולאא חוסיין
|מ.כ. רמת השרון
|align="center"|18
|-
|align="center"|4
| קריסטינה קורוטון
|מ.כ. רמת השרון
|align="center"|16
|-
|rowspan="2" align="center" |5
| לירון ארבייטמן
|מ.כ. רמת השרון
|rowspan="2" align="center"|14
|-
| נוי צוברי
|מ.כ. רמת השרון
|}
==ראו גם==
* גביע המדינה בכדורגל נשים 2011/2012

==קישורים חיצוניים==
* [https://www.football.org.il/leagues/league/?league_id=639&season_id=13 עונת 2012–2011 בליגת נשים שנייה], באתר ההתאחדות לכדורגל בישראל

קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:2011 בישראל: כדורגל
קטגוריה:2012 בישראל: כדורגל
קטגוריה:ישראל: תחרויות כדורגל נשים
לארי טיילור

לארי "השומה" טיילור (באנגלית: Larry "The Mole" Taylor; 26 ביוני 1942 – 19 באוגוסט 2019) הוא נגן גיטרה בס אמריקאי, הידוע בעיקר בשל השתתפותו בלהקת הבלוז רוק קנד היט. על אף שהיה הבסיסט המקורי וה"קלאסי" של הלהקה, הספיק לשתף פעולה עם אמנים כמו המאנקיז וג'רי לי לואיס. הוא אחיו הצעיר של המוזיקאי מל טיילור, המתופף הוותיק של להקת 'The Ventures'.

== ביוגרפיה ==
טיילור נולד בעיר ניו יורק, ארצות הברית לאם ממוצא יהודי ואב אנגלו-סקסי פרוטסטנטי (WAPS). טיילור ניגן גיטרה בס בלהקת "The Gamblers" , אחת מקבוצות הרוק הראשונות שניגנו מוזיקת גלישה אינסטרומנטלית. בין חברי הלהקה היו גם אליוט אינגבר , חבר לעתיד של להקת "אמהות ההמצאה" של פרנק זאפה וברוס ג'ונסטון , שותף בצמד "Bruce & Terry" ואחד החברים בלהקה הידועה "The Beach Boys". להקתו של טיילור, "The Gamblers", היו ללהיט מקומי באזור לוס אנג'לס עם השיר "Moon Dawg". באמצע שנות השישים הכיר טיילור את בוב הייט ואלן וילסון, ובהמשך יצטרף ללהקתם המתגבשת קנד היט. עם הלהקה הזו ניגן מהקמתה ב־1967 ועד 1970, והופיע איתם בפסטיבלים שונים כולל פסטיבל הפופ הבינלאומי של מונטריי ופסטיבל וודסטוק<ref></ref>.

כמו שאר חברי קנד היט, גם טיילור זכה לכינוי - "השומה". בנוסף לגיטרת הבס שניגן, ידע טיילור לנגן גם על גיטרה ותופים, והדגים את יכולותיו בגיטרה בשיר "Down in the Gutter, But Free" שבאלבום Hallelujah. במהלך שנת 1969 החל להסתכסך טיילור עם גיטריסט הלהקה הנרי וסטין, וביולי 1969 פרץ ביניהם ריב שהוביל לעזיבתו של וסטין. בהמשך, כשעזב טיילור את הלהקה הצטרף וסטין, ולאחר שזה עזב, נכנס טיילור שוב לתפקיד הבס.

בשנת 1970, כשהגיטריסט ג'ון מאייל עבר ללוס אנג'לס, טיילור והארווי מנדל (הגיטריסט שהחליף את וסטין) עזבו את קנד היט כדי להצטרף אליו ללהקת "the Bluesbreakers" .

בשנת 1974 טיילור הפך לחלק מלהקת "השמנים מהוליווד" בהנהגת מייק מאן. טיילור ומנדל חזרו לקנד היט עם עזיבתו של וסטין בפעם השנייה, בשנת 1979. טיילור היה שותף בהקלטות האלבום Reheated בשנת 1988, והמשיך להופיע עם הלהקה עד שנת 1999. בשנת 2007 התאחדו טיילור ומנדל עם מתופף הלהקה הקלאסי אדולפו דה לה פארה ושאר ההרכב הנוכחי של הלהקה לביצוע מספר מופעים. טיילור, מנדל ודה לה פארה היו כולם בהרכב שניגן בפסטיבל וודסטוק. שלושת החברים הופיעו עוד יחד בין השנים 2009–2013.

בשנת 2014 היה מועמד טיילור ל"פרס מוזיקת הבלוז" בקטגוריית 'הנגן הטוב ביותר על גיטרה בס'<ref></ref>. טיילור נפטר ב -19 באוגוסט 2019 בגיל 77 ממחלת הסרטן<ref></ref><ref></ref>.

== דיסקוגרפיה ==
=== עם "המאנקיז" ===
<div class="mw-content-ltr">
* The Monkees (1966)
* More of the Monkees (1967)
* The Monkees Present (1969)
* Instant Replay (1970)
* Changes (1970)
* Listen to the Band (1991)
* Greatest Hits (1995)
* Missing Links, Vol. 3 (1996)
* Anthology(1998)
* Music Box (2001)
</div>

=== עם "Canned Heat" ===

==קישורים חיצוניים==

== הערות שוליים ==

קטגוריה:גיטריסטים אמריקאים
קטגוריה:מוזיקאים יהודים אמריקאים
קטגוריה:בסיסטים אמריקאים
קטגוריה:בסיסטים יהודים
קטגוריה:ניו יורק: אישים
קטגוריה:קנד_היט
קטגוריה:אמריקאים שנולדו ב-1942
קטגוריה:אמריקאים שנפטרו ב-2019
דנילו פריירה

דנילו לואיס האליו פריירה (בפורטוגזית: Danilo Luís Hélio Pereira; נולד ב-9 בספטמבר 1991) הוא כדורגלן פורטוגזי, המשחק בעמדת הקשר ההגנתי בפריז סן-ז'רמן, ובנבחרת פורטוגל.

==קריירת מועדונים==
פריירה נולד בביסאו שבגינאה ביסאו אמו, קווינטה דג'טה, היא אחות במקצועה. פריירה ומשפחתו עברו לפורטוגל כשהיה בן חמש. כנער, שיחק כדורגל בשלושה מועדונים שונים מאזור ליסבון, וסיים את קריירת הנוער בבנפיקה ליסבון. לאחר מכן, הוחתם בבנפיקה ליסבון בחוזה מקצועי ראשון, שלאחריו נרכש בהעברה חופשית על ידי פארמה האיטלקית. בחלקה השני של עונת 2010/2011 הושאל לאריס סלוניקי היוונית, לאחר מכן שב לפארמה וערך הופעת בכורה בקבוצה בדצמבר 2011.

פרירה הושאל שוב בעונת 2012/2013 לרודה ההולנדית ועזר לה להישאר בליגה. ב-1 באוגוסט 2013 בוטל חוזהו עם פארמה ועבר לשחק במארטימו מליגת העל הפורטוגלית.

ב-2 ביולי 2015, אחרי שתי עונות במדי מאריטימו, חתם פריירה על חוזה לארבע שנים בפורטו, עם סעיף שחרור של 40 מיליון אירו. בעונתו הראשונה הופיע 33 פעמים במדי הקבוצה שבסופה זכתה באליפות.

בעונת 2017/2018, סבל ברוב העונה מפציעה ונעדר מהמגרשים. לאחר עזיבתו של הקטור הררה, מונה פריירה לקפטן הקבוצה.

ב-5 באוקטובר 2020 הושאל פריירה לפריז סן ז'רמן לעונת אחת עם אפשרות רכישה בתום העונה. ב-27 בפברואר 2021 כבש שער בכורה בניצחון קבוצתו 0–4 על דיז'ון.

העברתו של פריירה מפורטו לפריז סן ז'רמן נהפכה לקבועה בסיום עונת 2020/2021 עד 2025.<ref></ref>

==קריירה בינלאומית==
פריירה בחר לייצג את פורטוגל אף על פי שנולד בגינאה ביסאו ויכל היה לייצג גם אותה. הוא היה חלק מהנבחרת שעד גיל 20 במונדיאל 2011 ושיחק את כל המשחקים ואף הוסיף שער אחד בחצי הגמר נגד נבחרת צרפת.

הופעת הבכורה של פריירה בנבחרת פורטוגל הבוגרת הייתה ב-31 במרץ 2015, כשעלה כמחליף בניצחון 0–2 במשחק ידידות נגד כף ורדה. את שער הבכורה כבש ב-8 ביוני 2016 בניצחון 0–7 על נבחרת אסטוניה.

פריירה היה חלק מסגל הנבחרת בזכייה ביורו 2016 ובליגת האומות ב-2018/2019.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

==תארים==
===קבוצתיים===
;פורטו
* אליפות פורטוגל: 2017/2018, 2019/2020

;פריז סן-ז'רמן
*הסופר קאפ הצרפתי: 2020, 2022, 2023
*הגביע הצרפתי: 2020/2021
*אליפות צרפת: 2021/2022, 2022/2023, 2023/2024

;נבחרת פורטוגל
* אליפות אירופה: 2016
* ליגת האומות: 2018/2019

===אישיים===
* נבחרת העונה בליגה הפורטוגלית: 2016, 2017
* שחקן העונה של פורטו: 2016

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני אשטוריל
קטגוריה:כדורגלני בנפיקה ליסבון
קטגוריה:כדורגלני פארמה
קטגוריה:כדורגלני אריס סלוניקי
קטגוריה:כדורגלני רודה
קטגוריה:כדורגלני מאריטימו
קטגוריה:כדורגלני פורטו
קטגוריה:כדורגלני פריז סן-ז'רמן
קטגוריה:כדורגלני נבחרת פורטוגל
קטגוריה:ספורטאים פורטוגזים באיטליה
קטגוריה:ספורטאים פורטוגזים ביוון
קטגוריה:ספורטאים פורטוגזים בהולנד
קטגוריה:ספורטאים פורטוגזים בצרפת
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1991
החלטה 1 של מועצת הביטחון של האו"ם

החלטה 1 של מועצת הביטחון של האו"ם היא החלטה אשר אושרה, ללא הצבעה, בישיבה מס' 2 של מועצת הביטחון של האומות המאוחדות שהתקיימה ב-25 בינואר 1946, והורתה לכנס, בפעם הראשונה, את ועד המטה הצבאי .

ועד המטה הצבאי הוא גוף משנה של מועצת הביטחון של האו"ם, המעוגן במגילת האומות המאוחדות:

החלטת מועצת הביטחון הורתה למפקדי הצבאות השייכים לחמש החברות הקבועות, להיפגש בלונדון, בעצמם או באמצעות נציג מטעמם, ב-1 בפברואר 1946. לפי החלטת מועצת הביטחון, משתתפי הפגישה יהיו חברי ועד המטה הצבאי. המשימה הראשונה שהטילה מועצת הביטחון על ועד המטה הצבאי היא לגבש הצעות למבנה של הוועד, לאיוש משרות המזכירות שלו, ולנוהלי העבודה לפיהם הוועד יפעל, ולהגיש את ההצעות למועצת הביטחון.

ההחלטה הראשונה של העצרת הכללית של האומות המאוחדות התקבלה יום אחד לפני.

== קישורים חיצוניים ==

* [https://documents-dds-ny.un.org/doc/RESOLUTION/GEN/NR0/036/64/pdf/NR003664.pdf?OpenElement(1946) נוסח ההחלטה], באתר האומות המאוחדות
* [https://undocs.org/pdf?symbol=en/S/PV.2 פרוטוקול הישיבה] , באתר האומות המאוחדות

== הערות שוליים ==

1
כנסיית המשפחה הקדושה

כנסיית המשפחה הקדושה<ref>[http://en.radiovaticana.va/news/2016/01/09/holy_family_parish_in_gaza_small_but_strong_in_faith/1199892 Holy Family Parish in Gaza 'small but strong in faith']</ref> (בערבית: "كنيسة العائلة المقدسة") היא הכנסייה הקתולית הרומית היחידה ברצועת עזה<ref></ref><ref></ref>. כומר הכנסייה מאז 2012 הוא האב חורחה הרננדז. יש כ־200 חברים בקהילה (ברצועת עזה יש כ־3,000 נוצרים אך מרביתם הם נוצרים אורתודוקסים). לקהילה זו יש שני בתי ספר יסודיים וכן בתי ספר תיכוניים, רכוש ופטריארכיה לטינית ירושלמית, בתוספת כמה מרפאות שמשמשות את אנשי הכנסייה במקרה והם חולים.

הקהילה מקבלת את תמיכתן של אחיות הצדקה של הנזירה האלבנית האם תרזה<ref></ref>, אנשי הכנסייה דואגים לאנשים חולים, נכים, קשישים, ללא קשר לאמונתם הדתית.

במהלך מבצע צוק איתן נפגעה הכנסייה במתחם המגורים של הקהילה בעקבות תקיפה של חיל האוויר הישראלי, לאחר מכן נאלצו חברי הקהילה לגור באופן זמני בכמה ממחנות הפליטים שיש ברצועה.

ב-16 בדצמבר 2023, במהלך הלחימה ברצועת עזה במלחמת חרבות ברזל, שתי פלסטיניות נוצריות, סאמר כמאל אנטון ואמה נאהידה חליל אנטון, נהרגו בעת ששהו במקלט במתחם הכנסייה<ref name=":0"></ref><ref name=":1"></ref>. הרג הנשים גונה על ידי האפיפיור פרנציסקוס, הבית הלבן, ושרים ודיפלומטים אירופיים, שביקשו לחקור את האירוע.

== קישורים חיצוניים ==

== הערות שוליים ==

קטגוריה:רצועת עזה: מבני דת
קטגוריה:כנסיות
קטגוריה:רצועת עזה: נצרות
קטגוריה:הרשות הפלסטינית: כנסיות ומנזרים
קטגוריה:עזה: מבנים
החלטה 3 של מועצת הביטחון של האו"ם

החלטה 3 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-4 באפריל 1946 על ידי מועצת הביטחון של האומות המאוחדות.

ההחלטה הכירה בכך שהכוחות הסובייטים באיראן לא יכולים לסגת בזמן שנקבע להם, אך ביקשה מברית המועצות להסיג אותם במהירות האפשרית ושאף מדינה לא תמנע זאת, אם ישנן התפתחויות אשר עלולות לסכן את נסיגת הכוחות, מועצת הביטחון ביקשה להיוודע על כך.

ההחלטה התקבלה על ידי 9 קולות, כאשר ברית המועצות נמנעה ואוסטרליה החליטה שלא להצביע כלל.

== קישורים חיצוניים ==

* [https://undocs.org/S/RES/3(1946) נוסח ההחלטה]

3
3
3
בית המורים (מטולה)

בית המורים, בית מספר 25 ברחוב הראשונים במטולה, הוא המבנה ששימש למגורים של מורי המושבה, ושהיה לבית הספר הראשון במושבה. המבנה כיום משמש למשרדי המועצה הדתית והרבנות במטולה.

רחוב הראשונים וכל הבתים בו, בית המורים ביניהם, הוגדרו כאתרי מורשת על ידי המועצה לשימור אתרי מורשת בישראל.

== תיאור המבנה ==
המבנה המקורה, בית אבן חד קומתי צנוע, נבנה מאבני כורכר שנחצבו באזור. סגנון הבית היה אופייני לבתים שנבנו על ידי אנשי הברון רוטשילד עבור איכרי מטולה. הבית שופץ עם השנים וטויח כך שכיום לא ניתן לראות את קירות האבן. למבנה המקורי נוספה מרפסת מקורה.

== היסטוריה ==
ראשית החינוך העברי באזור הגליל העליון היה בשלהי המאה ה-19, עם המורים יצחק אפשטיין ושמחה וילקומיץ שלימדו וניהלו בבתי הספר בצפת, ראש פינה ומטולה, בין היתר. המורה הראשון במטולה היה אפשטיין, שעלה למושבה עם החלוצים המייסדים והחל ללמד בה ב-1896, שם לימד עד 1899. כשעזב ללמוד בשווייץ ב-1903 החליף אותו המורה שמחה וילקומיץ, שהעמיק את הלימודים באמצעות טיולים וקישור לטבע והתמקד בזהות הציונית הלאומית, למרות התנגדות שמרנית של הורי התלמידים. וילקוביץ לימד בבית הספר עד מותו ב-1918.

תושבי המושבה, שראו את החשיבות הגדולה בחינוך, השקיעו בהקמת בית למורי היישוב ב-1903, הבית שימש גם כמגורי המורים וגם כבית הספר. שיטת הלימוד הייתה לפי החינוך הלאומי העברי "החדש", ששילב בין שיטת הלימוד בחדר וחומרי ותרבות הלימוד האירופאים. ניתנה חשיבות גדולה ללימוד העברית כשפת אם, בעידן בו מרבית בתי הספר לימדו עברית כשפה זרה, ונלמדו תכנים בשיטה שהתמקדה בלימוד טבעי, באמצעות חמשת החושים ולפי דרגות קושי. בבית הספר הונהגה תלבושת אחידה כמנהג בתי הספר האירופאים, והושם דגש על השוויון בין המעמדות ובין העדות. בבית הספר הטמיעו אפשטיין ווילקומיץ את הניב הגלילי הייחודי, שהיה שונה מהעברית שהייתה נהוגה במרכז הארץ, היה פשוט יותר ללמידה והפך למקור גאווה לצעירי היישובים בצפון. בזכות שיטת הלימוד הייחודית והשם הטוב שנוצר לבית הספר, היו מגיעים מורים ותלמידים מרחבי הארץ ללמוד בו.

מורים נודעים נוספים שלימדו בבית הספר הם פתחיה לב-טוב, יהודה ענתבי, אברהם סולודר, ישראל דושמן ודוד מילר.

== ביאורים ==

== הערות שוליים ==

קטגוריה:מטולה
קטגוריה:אתרי מורשת במחוז צפון
קטגוריה:ישראל: בתי ספר
שטפן דובאי

שטפן דוׂבאי (ברומנית: Ștefan Dobay; 26 בספטמבר 1909 – 7 באפריל 1994) היה כדורגלן ומאמן רומני, ששיחק בעמדת החלוץ.

==קורות חיים==

דובאי נולד ב-26 בספטמבר 1909 במשפחה ממוצא הונגרי, בכפר אויסנטש (כיום דומברוויצה), על יד טימישוארה, מחוז טימיש בחבל באנאט, ב של אותם הימים, כיום בשטח רומניה. את הקריירה החל ב"באנאטול טימישוארה" ב-1926 שהשתתפה אז באליפות האזורית טימישוארה מכיוון שהליגה הרומנית הוקמה רק ב-1932. לכל אורך שנות ה-30 של המאה ה-20 שיחק דובאי ב"ריפנסיה טימישוארה" שהייתה לקבוצה הרומנית המצליחה ביותר בתקופה זאת עם 4 תוארי אליפות ושני גביעים. בנוסף לכך היה למלך השערים בליגה ארבעה פעמים. לאחר מכן עבר להונגריה לפני שחזר לארץ מולדתו אחרי אירועי מלחמת העולם השנייה והוא סיים את הקריירה ב-1948.

דובאי שיחק לראשונה בנבחרת הרומנית ב-25 במאי 1930 במסגרת גביע בלקאן 1929–1931 נגד יוון. באותו טורניר של 1933 זכה וסיים כמלך השערים עם חמישה שערים כשהוא כובש בכל שלושת המשחקים. ב-1936 זכה עימה פעם נוספת. בנוסף לכך השתתף במונדיאל 1934 ו-1938 שבשניהם נבחרתו הפסידה בשמינית הגמר וגם כבש במשחקים אילו.

לאחר סיום הקריירה ככדורגלן היה דובאי למאמן. תחילה היה על תקן שחקן-מאמן בפלאקרה מדיאש בעונת 1947/48. אחר כך אימן את ריפנסיה טימישוארה בליגה הראשונה לפני שעבר ליריבתה, לוקומוטיבה טרגו מורש. עד 1959 היה מאמן בכמה קבוצות רומניות כולל את סטיאווה בוקרשט עימה זכה באליפות ב-1956. דוביי נפטר ב-7 באפריל 1994 בטרגו מורש שברומניה.

==תארים==
===כשחקן===
;ריפנסיה טימישוארה
*אליפות רומניה (4): 1932/33, 1934/35, 1935/36, 1937/38
*הגביע הרומני (2): 1933/34, 1935/36
;נבחרת רומניה
*גביע בלקאן (2): 1933, 1936
; אישיים
*מלך השערים בליגה הרומנית (4): 1932/33, 1933/34, 1934/35, 1936/37

===כמאמן===
;סטיאווה בוקרשט
*אליפות רומניה: 1956

==קישורים חיצוניים ==

קטגוריה:חלוצי כדורגל רומנים
קטגוריה:כדורגלנים הונגרים
קטגוריה:הונגרים מטרנסילבניה
קטגוריה:רומנים ממוצא הונגרי
קטגוריה:מאמני צ'.פ.ר. קלוז'
קטגוריה:כדורגלני מונדיאל 1934
קטגוריה:מאמני סטיאווה בוקרשט
קטגוריה:כדורגלני נבחרת רומניה
קטגוריה:מאמני כדורגל רומנים
קטגוריה:כדורגלני גז מתאן מדיאש
קטגוריה:כדורגלני מונדיאל 1938
קטגוריה:טימישוארה: אישים
קטגוריה:רומנים שנולדו ב-1909
קטגוריה:רומנים שנפטרו ב-1994
הפרש החשמלי

הפרש החשמלי (באנגלית: The Electric Horseman) הוא סרט קולנוע אמריקאי משנת 1979 בבימויו של סידני פולאק, עם רוברט רדפורד וג'יין פונדה בתפקידים הראשיים.

הסרט היה מועמד לפרס אוסקר למיקס הסאונד הטוב ביותר.

השירים בסרט מושרים על ידי וילי נלסון שגם משחק בו כידידו של "הפרש החשמלי" (רוברט רדפורד).

==תקציר העלילה==
נורמן "סאני" סטיל (רוברט רדפורד) הוכתר חמש פעמים כאלוף ארצות הברית ברודיאו אולם הוא החל לשתות ומצבו החמיר. קונצרן ענק חתם איתו חוזה למסע פרסום של דגני בוקר. הוא מופיע בכינוסים גדולים כשהוא רכוב על סוס כשעל בגדיו ורתמות הסוס יש מנורות שמאירות בחשיכה והוא נראה כפרש חשמלי. הקהל אוהב אותו אבל הוא מרגיש מנוצל ונשלט על ידי הקונצרן.

באחד הכינוסים במלון סיזר פאלאס בלאס וגאס מציגים לו סוס מרוץ ת'ורוברד בשם "כוכב עולה" ("Rising Star") ששווה 12 מיליון דולר. למקום מגיעה עיתונאית מרשת תקשורה בניו יורק בשם האלי מרטין (ג'יין פונדה) שמחפשת "סיפור" עסיסי. סאני נפגש שם עם אשתו בנפרד, שרלוטה (ולרי פרין), ומסכים לחתום בפניה על הסכם גירושים.

סאני בודק את הסוס ומגלה שהוזרקו לו תרופות הרגעה וסטרואידים שיאפשרו שישתתף בתצוגה החשמלית. הוא רואה בזה התעללות בסוס שיועד למרוצים ובמקום להשתתף בהופעה הוא מסתלק איתו. ברצונו לשחרר אותו לטבע. מנהל הקונצרן, האנט סירס (ג'ון סקסון), מנהל מבצע בקנה מידה גדול כדי לתפוס את סאני שגנב את הסוס היקר ויגרום להפסדים עצומים לקונצרן.

האלי מצליחה לגלות את מקומו של סאני בעזרת ידידו וונדל (וילי נלסון). היא מגיעה אליו ובשלב בראשון הוא דוחה אותה ואפילו סוטר לה אך אחר כך מתרצה ומסכים לעמוד לפני המצלמה ולשדר על ההתעללות בסוס שגרמה לו לברוח אתו. הדברים משודרים והאהדה בציבור לסאני גואה.

נערך נגדו מבצע חיפושים ענק בהשתתפות מכוניות ואופנועי משטרה ומסוקים. בשלב מסוים הוא מתגלה ומתחיל מרדף מותח כשמכוניות ואופנועי משטרה דולקים אחרי סאני וסוסו הדוהר ולבסוף הוא מצליח להשתחרר מהם. האלי נפגשת איתו שוב וחוואי שאוהד איתו (וילפורד ברימלי) מבריח אותם ואת הסוס במשאית גדולה וסגורה, דרך מחסומי משטרה.

סאני ממשיך בדרך כשהוא צועד והיא רכובה. מתפתח ביניהם רומן אהבה קצר. הוא מודיע לה שבכוונתו לשחרר את הסוס בנקודה מסוימת והיא מודיעה זאת לעמיתיה בטלוויזיה והם שולחים לשם צוות. אנשי הקונצרן מגיעים אתם ומחכים לסאני והסוס. דווקא בגלל הפרשה הזאת עלו רווחי הקונצרן.

סאני חזה זאת ומשחרר את הסוס במקום אחר היכן שמסתובבים שם סוסים פראיים כדי שיצטרף אליהם. הסוס דוהר בשמחה ומצטרף לבני מינו.

האלי נפרדת מסאני ומשדרת את הסיפור בטלוויזיה, ההאשמות עליה ועל סאני בוטלו וסאני ממשיך לבדו בדרכים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|רוברט רדפורד
|סאני סטיל
|רוכב רודיאו
|-
|ג'יין פונדה
|האלי מרטין
|עיתונאי
|-
|וילי נלסון
|וונדל
|ידיד של סאני
|-
|ולרי פרין
|שרלוטה
|גרושתו של סאני
|-
|ג'ון סקסון
|האנט סירס
|מנהל קונצרן דגני בוקר
|-
|וילפורד ברימלי
|
|חוואי
|}

==קישורים חיצוניים==

* [https://www.youtube.com/watch?v=CqM9aDbldkA קדימון לפרש החשמלי], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 1979
קטגוריה:סרטי אולפני יוניברסל
קטגוריה:סרטים רומנטיים
קטגוריה:סרטי דרמה אמריקאיים
קטגוריה:סרטים על סוסים
קטגוריה:סרטי רוברט רדפורד
קטגוריה:סרטי הרפתקאות
קטגוריה:סרטי פעולה אמריקאיים
קטגוריה:סרטי מרדף אמריקאיים
סאווין (מגזין)

סאווין (נכתב באנגלית: Samhain ונהגה באירית כסאווין) היה מגזין בנושאי תיאטרון שפורסם באופן לא סדיר, עם שנתון שיצא לאור בדצמבר. המשורר האירי ויליאם בטלר ייטס היה תורם קבוע ומוביל של מאמרים המתארים את עקרונותיו האמנותיים. בטאון זה יצא לאור בין השנים 1901 - 1908.

== היסטוריה ומאפיינים ==
סאוויין החל לפעול לראשונה ב-1901. פרסומו של המגזין החל בחודש אוקטובר 1901, תוך שהוא מחליף את המגזין בלטיין, מגזין ביקורת תיאטרון שיצא לאור מדי פעם על ידי התיאטרון הספרותי האירי ואשר היה קרוי על שם הפסטיבל האירי המסורתי בלטיין. האגודה הלאומית לתיאטרון אירי היא זאת שהוציאה לאור את סאוויין. צוין כי שני כתבי העת "מהווים בעת ובעונה אחת היסטוריה ופרשנות ביקורתית בהמשכים ... על מקורה וצמיחתה של הפעילות הדרמטורגית באירלנד". 

בגיליון הראשון של סאוויין, הסביר ייטס את שינוי השם ככזה המתייחס ל"שם הישן של תחילת החורף", מכיוון שהמחזות שלנו מוצגים השנה באוקטובר, ומכיוון שהתיאטרון שלנו מגיע לסיומו במתכונתו הנוכחית". סאוויין פרסם גם טקסטים של מחזות חדשים במשך תקופה מסוימת, אולם בהמשך נדפסו אלה בספר כמהדורת תיאטרון אבי. המגזין תמך בסוגת הדרמה הפואטית.המגזין פורסם בדבלין על ידי Sealy, Bryers & Walker, ובלונדון על ידי T. Fisher Unwin . 

בשנת 1908 המגזין סאוויין חדל מפעילות.

==הערות שוליים==

*The Collected Letters of W.B. Yeats. Edited by John Kelly and Ronald Schuchard. Oxford University Press, 2005, pp. 15, 978, et passim.
קטגוריה:כתבי עת לשירה
קטגוריה:תיאטרון אירי
קטגוריה:ויליאם בטלר ייטס
מלאנג סאר

מלאנג סאר (בצרפתית: Malang Sarr; נולד ב-23 בינואר 1999) הוא כדורגלן צרפתי המשחק בעמדת הבלם בלאנס ובנבחרת צרפת עד גיל 21.

==קריירת מועדונים==
===ניס===

סאר הוא יליד ניס, שהצטרף לקבוצה המקומית של ניס כבר בגיל שש. הוא היה חלק מהאקדמיה של הקבוצה במשך תריסר השנים הבאות עד שערך את הופעת הבכורה שלו במדי הקבוצה הבוגרית במסגרת הליגה הבכירה ב-14 באוגוסט 2016 במשחק נגד סטאד רן, כשהיה בן 17. כבר בהופעת הבכורה שלו הוא כבש את שערו הראשון, כשעשה זאת בנגיחה מכדור חופשי שהוגבה על ידי ז'אן-מיקאל סרי בדקה ה-60 של המשחק. שער זה הפך אותו לשחקן הצעיר השני בתולדות הליגה אשר הבקיע כבר במשחקו הראשון. לאחר המשחק, סאר הקדיש את השער לקורבנות פיגוע הדריסה בניס. ב-7 בנובמבר של אותה השנה, סאר חתם על החוזה המקצועי הראשון שלו עם ניס, כשבאותה העונה הוא רשם למעלה משלושים הופעות במדי הקבוצה, שסיימה במקום השלישי.

ב-10 באוגוסט 2019, במחזור הפתיחה של עונת 20–2019, סאר רשם את הופעתו המאה במדי ניס בכל המסגרות, כשאותו משחק הסתיים בניצחון קבוצתו 1–2 על חשבונה של אמיין. החוזה שלה הסתיים ב-30 ביוני 2020 והוא הפך לאחר מכן לשחקן חופשי.

===צ'לסי===

ב-27 באוגוסט 2020, צ'לסי הודיעה על החתמתו של סאר בחוזה לחמש שנים, כשאת העונה הראשונה שלו בקבוצה הוא ישחק כמושאל, וב-6 באוקטובר הושאל לפורטו. ב-21 באוקטובר ערך את הופעתט הבכורה בהפסד 3-1 למנצ'סטר סיטי בליגת האלופות. ב-22 בספטמבר 2022 ערך את הופעתו הבכורה בצלסי.

==קריירה בינלאומית==

סאר ייצג את הנבחרת הצרפתית במגוון גילאים של נבחרות הנוער שלה, כשבספטמבר 2016, הוא נמנה לקפטן הנבחרת עד גיל 18 לקראת טורניר לימוז'. כעבור שנתיים, הוא אישר שהתאחדות הכדורגל הסנגלית ניגשה אליו על מנת לשכנע אותו לייצג את הנבחרת הסנגלית. לעומת זאת, הוא סירב והודיע שהוא בוחר להמשיך לייצג את צרפת.

==חיים אישיים==

סאר הוא ממוצא סנגלי עקב הגירתם של הוריו מצרפת לפני לידתו.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:ניס: כדורגלנים
קטגוריה:כדורגלני ניס
קטגוריה:כדורגלני צ'לסי
קטגוריה:כדורגלני פורטו
קטגוריה:כדורגלני מונקו
קטגוריה:כדורגלני לאנס
קטגוריה:ספורטאים צרפתים באנגליה
קטגוריה:ספורטאים צרפתים בפורטוגל
קטגוריה:צרפתים ממוצא סנגלי
קטגוריה:צרפתים שנולדו ב-1999
בית הספר ברנקו וייס בית שמש

בית הספר בְּרַנְקוֹ וַייס בית שמש הוא בית ספר תיכון שש-שנתי בעיר בית שמש.

==היסטוריה==
בית הספר הוקם בשנת 1997, כחלק מרשת בתי הספר של מכון ברנקו וייס, שנוסד על ידי התעשיין והנדבן היהודי-שווייצרי ברנקו וייס.

בשנת 1998 הקימה עליזה בלוך את החטיבה העליונה בבית הספר ושימשה כמנהלת בית הספר במשך 14 שנים.

בשנים תשע"ה - תשע"ט ניהל את בית הספר אבי אור.

בשנים תש"ף - תשפ"ב ניהל את בית הספר יואב חג'בי.

החל בשנת הלימודים תשפג מנהל את בית הספר שמעון וייס.

==מודל חינוכי==
בבית הספר פועלים בהתאם למודל, שפותח במכון ברנקו וייס, שנועד לחנך בני נוער שנמצאים בהדרה ובסיכון.

בית הספר קולט תלמידים מקבוצות שונות בחברה הישראלית: דתיים וחילונים, ותיקים ועולים חדשים. תוכנית הלימודים מותאמת באופן אישי לכל תלמיד.

בחטיבה העליונה 4 מסלולים: עיונית, מופת, מב"ר, אתג"ר.

==תוכניות לימוד==
התיכון מחולק לשמונה בתים המהווים למעשה שמונה בתי ספר שונים המיועדים כל אחד לתחום אחר
.

הבתים בתיכון ברנקו וייס:

בית אופקים - הוא שש שנתי וכולל 2 מגמות עיקריות: ניהול עסקי ועבודת גמר. בנוסף קיימים לימודי מחשבת ישראל, כמגמת רוחב הפתוחה גם לתלמידים מבתים אחרים.

בית רוח וחברה - בבית זה יש 2 מסלולים. בראשון נלמדים מדעי החברה. המסלול השני הוא מסלול שוחרות של חיל האוויר שבסיומו צפויים התלמידים להצטרף למערך הטכני של חיל האוויר.

בית מדעים - מכין את התלמידים לקבלה לפקולטות בתחומי המדע כגון: מתמטיקה, פיזיקה, ביולוגיה, כימיה, מדעי המחשב ואנגלית.

בית מדע וסביבה - בבית זה לומדות כיתות שהתלמידים בהן מוכשרים בתחומי המדע והסביבה.

בית אמנות (חטיבת ביניים) - בית זה מיועד לכיתות ז עד ט שנמשכים לאומנויות. הבית החמישי גם כולל את כיתת תל”מ שמשמשת לשפר את המוכנות לתיכון.

בית הספורט ואמנויות הבמה -בבית זה נלמדים: ספורט ותנועה – החל מתולדות המחול והספורט וכלה באימונים בסוגי ספורט רבים כגון: טניס שולחן, אירובי, טניס ועוד. אמנויות הבמה – כולל לימודי היסטוריה של התיאטרון והמוזיקה, נגינה בכלים שונים, צפייה במופעים ופגישות עם אמנים.

בית טבע וארץ ישראל - בית זה כולל לימודי ארץ ישראל, תיירות ואדריכלות נוף.

בית אמנות, תיאטרון ועתיד - נלמדים שיעורים עיוניים ומעשיים בתיאטרון ואמנות. במסלול עתיד לומדים ערבית ברמה מוגברת והוא מבוצע בשיתוף הדוק של חיל המודיעין במטרה לשלב את התלמידים בחיל המודיעין בגמר הלימודים.

משרד החינוך מעניק לתלמידים מצטיינים אפשרות להתקבל לכיתות מופ"ת (ראשי תיבות: מתמטיקה, פיזיקה, תרבות). כיתות מופ"ת מיועדות לתלמידים מעולים בתחומי המדעים. תוכנית אופקים פונה לתלמידים בעלי הישגים גבוהים בתחומים שאינם מדעיים, כגון היסטוריה, ספרות, אומנות וכיוצא בזה.

==פרסים והצטיינות==
בשנת תשע"א בית הספר זכה בפרס החינוך הארצי.

בשנת תשע"ח - תגמול דיפרנציאלי, על הישגי התלמידים במבחני הבגרות.

==ראו גם==
* בית הספר ברנקו וייס רמלה

==לקריאה נוספת==
* "לבנות את הגשר הזה" - עליזה בלוך, הוצאת משכל, 2017 (על האתגרים וההצלחות שחוותה בזמן שניהלה את בית הספר "ברנקו וייס" בבית שמש).

==קישורים חיצוניים==
* [https://brancoweiss.org.il/school/schools/בתי-ספר-שש-שנתיים/ברנקו-וייס-בית-שמש/ אתר האינטרנט של בית הספר ברנקו וייס בית שמש]
* [http://www.brancoweiss.org.il/ מכון ברנקו וייס]

==הערות שוליים==

קטגוריה:בתי ספר תיכוניים בישראל
קטגוריה:בית שמש: מוסדות חינוך
סורת אל-מרסלאת

סורת אל-מֻרְסַלַאת (בערבית: سورة لمرسلات) היא הסורה ה-77 בספר הקוראן, והיא מונה 50 פסוקים.

שם הסורה לקוח מהפסוק הראשון בה, ומשמעותו "השלוחים".

== נושא הסורה ==
סורת אל-מרסלאת שמה דגש על ההתרחשויות שעתידות להתרחש לכאורה ביום הדין, ומזכירה חלק מהסימנים שלפי המסורת האסלאמית מצביעים על בואו הקרב של יום הדין.

== קישורים חיצוניים ==

== הערות שוליים ==

קטגוריה:סורות
עיונים בספרות ילדים

עיונים בספרות ילדים הוא כתב עת המכיל מאמרים שעניינם ספרות ילדים ונוער בישראל, ובעיקר ספרות ילדים ונוער שנוצרה בעברית. כתב העת יוצא לאור מדי שנה מאז שנת ה'תשמ"ב על ידי "מרכז לוין קיפניס לספרות ילדים" הפועל במסגרת מכללת לוינסקי לחינוך.

הגיליון הראשון של כתב העת יצא לאור לרגל פתיחתו של "מרכז לוין קיפניס לספרות ילדים", והוקדש לעיונים ביצירת לוין קיפניס. הוא כלל מאמרים מאת אליהו הכהן, אוריאל אופק, גרשון ברגסון ומירי ברוך.

מרבית הגיליונות מוקדשים כל אחד לנושא מסוים, ומיעוטם כולל לקט מאמרים בשלל נושאים. נושאים שבהם עסקו גיליונות כתב העת: עלייה וקליטה בספרות ילדים; יהדות ספרד בספרות ילדים; שירי ערש; 100 שנות ציונות בספרות ילדים ונוער; אלימות וספרות ילדים; ספרות ילדים והומור; ספרות ילדים ופנטזיה; יצירת נתן אלתרמן.

==קישורים חיצוניים==
* 

קטגוריה:ישראל: כתבי עת ספרותיים
קטגוריה:ספרות ילדים ונוער בישראל
אנדרטת אלכסנדר ברוולד

האנדרטה (מוערכת לסוף שנות ה-30 - תחילת שנות ה-40 של המאה ה-20)
אנדרטת אלכסנדר ברוולד היא אנדרטה לזכרו של האדריכל, מתכנן בניין הטכניון בהדר הכרמל וראש הפקולטה הראשון לאדריכלות - אלכסנדר ברוולד, ברחוב קלר בכרמל מרכזי בחיפה.
== היסטוריה ==
ברוולד נפטר באוקטובר 1930 ומוקירי זכרו החליטו להקים יד זיכרון במקום שבו אהב לשבת ולצייר. את האנדרטה תכנן זאב גסקו שסיים במחזור הראשון של הפקולטה לאדריכלות של הטכניון אשר ברוולד היה מייסדה.

האנדרטה בנויה כגדר וספסל, בצורת משושה עם פשפש קטן, המקיפים ברושים אשר ניטעו שם הרבה לפני הקמת האנדרטה.

על האנדרטה נחקקו כתובות בשלוש שפות: עברית, אנגלית וערבית, ביטוי לרב-תרבותיות בה האמין ברוולד, ובהן נכתבו שמו ותאריכי לידתו ופטירתו הלועזיים והעבריים.

האנדרטה נחנכה ב-26 במרץ 1937 בנוכחות מושל המחוז אדוארד קית'-רוץ', שבתי לוי, הרמן שטרוק - ידידו עוד מגרמניה של ברוולד, אלמנתו וחבריו.

== קישורים חיצוניים ==

==הערות שוליים==

קטגוריה:חיפה: אנדרטאות
קטגוריה:הכרמל
יז'י קוסלה

יז'י קוסלה (15 ביולי 1942, צ'נסטוחובה - 7 בינואר 2017, גדיניה) היה גיטריסט, זמר, ומלחין פולני. הוא ידוע בעיקר בכך שהיה בין המייסדים של להקת צ'רבונה גיטרי.

==ביוגרפיה==

י'זי נולד בוצ'נסטוחובה כאשר העיר הייתה תחת כיבוש נאצי. לאחר סיום מלחמת העולם השנייה המשפחה עברה לגדיניה. בשנת 1961 יז'י קוסלה הקים את הלהקה הראשונה שלו. בשנים 1962–1964 הוא שירת בצבא שגם שם הקים להקה.

בשנת 1965 הוא היה בין המייסדים של להקת צ'רבונה גיטרי והיה בין מוביליה בשנים 1965–1967. לאחר עזיבת הלהקה, הוא המשיך לנגן, לשיר ולהלחין עד לשנת 1976.

בשנת 1976 יז'י קוסלה בעיקר עבד במועדון לילה. בשנת 1991 הוא חזר ללהקה אותה הקים, עזב אותה בשנת 1993 ובשנת 1999 חזר הבפעם השלישית.

יז'י קולסה כתב מספר שירים שהיו להיטים של הלהקה שהייתה בין הפופולריות ביותר בפולין. הוא הפסיק את הפעילות המוזיקלית בשנת 2015 עקב הידרדרות בבריאותו.

יז'יקלוסה נפטר בגדיניה בשנת 2017.

על הפעילות המוזיקלית הוענק לו עיטור פולני ופעמיים הוא קיבל פרס התרבות מהעיר גדנסק בו פעלה להקת "צ'רבונה גיטרי".

==קישורים חיצוניים==

קטגוריה:מלחינים פולנים
קטגוריה:זמרים פולנים
קטגוריה:גיטריסטים
קטגוריה:פולנים שנולדו ב-1942
קטגוריה:פולנים שנפטרו ב-2017
שוק הזהב

נשים מטיילות בשוק הזהב, 2006
שוק הזהב הוא שוק בעיר עזה שבו נמכרים מוצרי זהב.<ref name="RG">Jacobs, 1998, p.454.</ref> השוק נמצא בסמוך למסגד הגדול של עזה<ref name="LP">[http://www.lonelyplanet.com/israel-and-the-palestinian-territories/the-west-bank-and-gaza-strip/gaza-city/sights/461208 Gold Market Review] Lonelyplanet.</ref>, מוגדר עם גג, ומכיל חנויות בהן מוכרים זהב, תכשיטי זהב ומוצרי זהב נוספים.

== היסטוריה ==
השופט העזתי שייח שמס א-דין אל-חימסי הורה לבנות את שוק הזהב בשנת 1476, תחת השלטון הממלוכי בארץ ישראל. השוק היווה במקור חלק משוק מקורה גדול בהרבה מהשוק שקיים כיום, אך מרבית האזור נהרס על ידי הצבא הבריטי במהלכה של מלחמת העולם הראשונה.

כמו עסקים נוספים ברצועת עזה גם שוק הזהב תלוי במנהרות ההברחה ממצרים כדי לחדש את הסחורה שלו. כמו כן, הזהב מוכנס לרצועה על ידי פלסטינים שעוברים במעבר ארז, על פי נתונים הברחת משלוח זהב במנהרות ההברחה לעזה עולה בין 700 ל-1,200 דולרים, תלוי בכמות המוברחת.

גם במאה ה-20 ולאחריה גם במאה ה-21 היה השוק מוקד ביקור פופולרי לגברים ונשים שעמדו להתחתן וחיפשו תכשיטים מזהב.

==קישורים חיצוניים==

== הערות שוליים ==

קטגוריה:זהב
קטגוריה:שווקים
קטגוריה:עזה: מבנים
קטגוריה:רצועת עזה: כלכלה
הבלוז של מא רייני

הבלוז של מא רייני (באנגלית: Ma Rainey's Black Bottom) הוא סרט דרמה אמריקאי בבימויו של ג'ורג' סי וולף, המבוסס על מחזה בשם זהה מאת אוגוסט וילסון. בסרט מככבים ויולה דייוויס וצ'דוויק בוזמן שזהו סרטו האחרון.

== תקציר העלילה ==
מתחים וסכסוכים עולים במהלך סשן הקלטות אחר הצהריים בשיקגו של שנות ה-20 כשלהקת מוזיקאים ממתינה ל"אם הבלוז" המיתולוגית, מא רייני (ויולה דייוויס). בסוף המפגש, מא חסרת הפחד, הלוהטת, מנהלת קרב צוואות עם המנהל והמפיק הלבן שלה על השליטה במוזיקה שלה. בזמן שהלהקה ממתינה בחדר החזרות הקלאסטרופובי של האולפן, החצוצרן לוי (צ'דוויק בוזמן), שנמשך לחברתה של מא ונחוש בדעתו להביע את טענתו האישית על תעשיית המוזיקה, מדרבן את חבריו המוזיקאים לפרץ של סיפורים, אמיתות ושקרים שישנו לנצח את מהלך חייהם.

== שחקנים ודמויות ==
* ויולה דייוויס בתפקיד מא רייני
* צ'דוויק בוזמן בתפקיד לוי
* ג'ולין טורמן בתפקיד טולידו
* קולמן דומינגו בתפקיד קאטלר
* מייקל פוטס בתפקיד סלואו דראג
* טיילור פייג' בתפקיד דוסי מיי
* ג'וני קווין בתפקיד סטארדיוונט
* ג'רמי שאמוס בתפקיד ארווין
* דושן בראון בתפקיד סילבסטר

== הפקה ==
דנזל וושינגטון היה חתום בתחילה עם רשת הטלוויזיה HBO להפיק תשעה מהמחזות של המחזאי אוגוסט וילסון לסרטים ובתוכם "ישבנה השחור של מא רייני".<ref>[https://www.hollywoodreporter.com/news/denzel-washington-direct-august-wilson-824491 Denzel Washington to Direct August Wilson Play for HBO in Broad Deal]</ref> עד יוני 2019 העסקה הזו הועברה לנטפליקס. ויולה דייוויס, צ'דוויק בוסמן, ג'ולין טורמן, קולמן דומינגו ומייקל פוטס לוהקו לסרט, כשג'ורג' סי וולף נשכר לביים.<ref>[https://deadline.com/2019/06/viola-davis-chadwick-boseman-netflix-movie-ma-raineys-black-bottom-august-wilson-1202635104/ Viola Davis, Chadwick Boseman & More To Star In Denzel Washington Netflix Pic Adaptation Of August Wilson’s ‘Ma Rainey’s Black Bottom’]</ref> ביולי 2019, טיילור פייג', ג'וני קווין, ג'רמי שאמוס ודושן בראון הצטרפו לצוות הסרט.<ref></ref>

הצילומים החלו ב-8 ביולי 2019 בפיטסבורג, עם אתרים שהוסבו לשיקגו של שנת 1927 והושלמו ב-16 באוגוסט 2019.<ref></ref>

== קישורים חיצוניים ==
* 
== הערות שוליים ==

קטגוריה:נטפליקס: סרטים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים העוסקים בגזע ומוצא אתני
קטגוריה:ארצות הברית: סרטי אפליית השחורים
קטגוריה:סרטים העוסקים בגזענות
קטגוריה:סרטים אמריקאיים משנת 2020
קטגוריה:סרטי 2020
רחוב מוספילמובסקאיה

רחוב מוספילמובסקאיה (ברוסית: Мосфильмовская улица) הוא רחוב במחוז האדמיניסטרטיבי המערבי של מוסקבה בראיון ראמנקי.

ברחוב מוספילמובסקאיה נמצאים שגרירויות של מדינות רבות ואולפני קולנוע מוספילם.

==גלריה==
<gallery>
קובץ:German Embassy Mosfilmovskaya Street.jpg|שגרירות גרמניה
קובץ:North Korean Embassy Moscow.jpg|שגרירות צפון קוריאה
קובץ:Swedish Embassy Moscow.jpg|שגרירות שוודיה
קובץ:Sparrow Hills-residential complex.jpg|מתחם מגורים "וורוביובי גורי"
</gallery>

==קישורים חיצוניים==

מוספילמובסקאיה
כי החיים כל כך יפים

"כי החיים כל כך יפים" הוא שיר של להקת אתניX אשר נכתב והולחן על ידי זאב נחמה ועובד על ידי יורם פויזנר ונכלל באלבום אהבת חינם של הלהקה.

== רקע ==
בסיקור השיר באתר nrg התייחסו לאווירה החיובית שבשיר:

זאב נחמה אמר על כך כי ""אמרתי לעצמי שאני חייב פעם אחת לנסות למקסם את כל הכישרון שלי כדי להביא שיר שפשוט גורם להרגשה טובה ומעלה חיוך"". עוד הוסיף נחמה לגבי אווירת החיוביות ואמר:

== תוכן השיר ==
נוסף לאווירה החיובית שבשיר, השיר כולל הֶרְמֵז ללוסי מהשיר Lucy in the Sky with Diamonds של הביטלס.

כשנשאל על כך, אמר נחמה:

== ביקורות ==
בסיקור של השיר כתב יוסי חרסונסקי כי האזכור של לוסי בשיר הוא "די סתמי", והוסיף על השיר באופן כללי:

== מצעדים ==

== קישורים חיצוניים ==
* [https://www.nli.org.il/he/items/NNL_MUSIC_AL990052753360205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קוזנצקי מוסט

קוזנצקי מוסט (ברוסית: Кузнецкий Мост) הוא רחוב במחוז האדמיניסטרטיבי המרכזי של מוסקבה.

קוזנצקי מוסט הוא אחד הרחובות העתיקים ביותר במוסקבה ואחד מרחובות הקניות הראשיים של הבירה - שהתפרסם בחנויות בגדים, חנויות ספרים, סטודיו לצילום ומסעדות. המסורות ההיסטוריות של קוזנצקי מוסט נשמרות עד היום.

==גלריה==
<gallery>
קובץ:Berlinsky Dom.jpg 
קובץ:Moscow Kuznetsky Most Street 15-8.jpg 
קובץ:Moscow Kuznetsky Most Street 19.jpg 
קובץ:Worowsky square.jpg 
</gallery>

==קישורים חיצוניים==

קטגוריה:מוסקבה: רחובות
אוטו שיפלינג

אוטו שיפלינג (בגרמנית: Otto Shiffling; 3 באוגוסט 1912 – 20 באוקטובר 1939) היה כדורגלן גרמני, ששיחק בעמדת החלוץ.

==ביוגרפיה==
שיפלינג נולד ב-3 באוגוסט 1912 במנהיים שבקיסרות הגרמנית. הוא הגיע ממשפחה של כדורגלנים בהם אחיו היינריך ואוסקר ובן דודו לודוויג היו כולם לשחקנים פעילים בשנות השלושים של המאה ה-20.

במהלך כל הקריירה עד למותו שיחק שיפלינג במועדון וולדהוף מנהיים מעיר הולדתו בו היה לאחד השחקנים הראשונים שהגיעו ממנו לנבחרת גרמניה. הצלחתו הגדולה בנבחרת הייתה ההגעה למקום השלישי במונדיאל 1934 לאחר ששיחק בכל משחקי הנבחרת וכבש גם נגד בלגיה בניצחון 2–5 בשמינית הגמר. הוא השתתף גם במשחקים האולימפיים של 1936 בהם הפסידה גרמניה לנורווגיה ברבע הגמר. שיפלינג כבש 10 שערים מתוך ה-17 שלו בנבחרת בשנת 1937, כשמחצית מתוכם נכבשו בניצחון ההיסטורי 0–8 על דנמרק בברסלאו בו כבש חמישייה והיה לכוכב המשחק. משחקו האחרון במדים הלאומיים היה ב-24 באפריל 1938 בתיקו 1–1 נגד פורטוגל בפרנקפורט.

שיפלינג נפטר ב-20 באוקטובר 1939 כתוצאה מצדרת בגיל 27 בלבד. לזכרו נקרא על שמו רחוב ברובע וולדהוף שבמנהיים ב-1977 וגם ביום הולדתו המאה נקרא על שמו היציע המזרחי באצטדיון קרל בנץ שם נחשף לוח זיכרון על הבית בו גדל.

== קישורים חיצוניים ==

קטגוריה:כדורגלנים גרמנים
קטגוריה:כדורגלני מונדיאל 1934
קטגוריה:גרמנים שנולדו ב-1912
קטגוריה:גרמנים שנפטרו ב-1939
לנשום (שיר)

לנשום הוא סינגל של הזמרים אליעד נחום ושמעון בוסקילה, שיצא לאור ב-27 בנובמבר 2016, כסינגל הראשון מאלבומו השלישי של נחום, "תמיד חלמתי".

== רקע וכתיבה ==
השיר נכתב והולחן על ידי נחום, בשיתוף הפזמונאי יוסי גיספן, והופק על ידי נועם עקרבי, שהפיק גם את אלבומיו הקודמים של נחום, "אור" ו"סימן". על שיתוף הפעולה בין השניים, אמר בוסקילה: "החיבור המוזיקלי והאישי בינינו היה מידי", ונחום תיאר את שיתוף הפעולה כ"ללא ספק אחד מנקודות השיא שלי כמוזיקאי". השיר הוא שיר פופ, המשלב בתוכו מלודיה אתנית ועיבוד מוזיקלי אלקטרוני.

== הצלחה ==
השיר הצליח להגיע היישר אל המקום הראשון במצעד השבועי של חברת מדיה פורסט, כאשר הצליח לצבור כ-184 השמעות בתחנות הרדיו בישראל, וצעד במצעד כ-15 שבועות, מתוכם שבעה בצמרת המצעד. גם במצעד השבועי של רשת ג' ובמצעד הרשמי של גלגלצ, הצליח השיר להגיע למקום הראשון. גם במצעדי הפזמונים העבריים השנתיים זכה השיר להצלחה, כאשר הגיע למקום ה-29 במצעד השנתי של רשת ג', ל-39 במצעד השנתי של גלגלצ, לרביעי במצעד ההשמעות השנתי של מדיה פורסט, ולשביעי במצעד ההשמעות השנתי של אקו"ם.

== ביקורת ==
יוסי חרסונסקי העניק לשיר ביקורת באתרו "יוסמיוסיק", בה כתב: "העיבוד האלקטרוני הכמו-אתני, המנגינה הקליטה מובילים את השיר לרשימות השידור הבטוחות. מסוג השירים שעולה איתך לכביש הראשי על ערוץ הרדיו הידידותי. לא חם מאוד, לא קר. נעים, זורם, מזדמזם על נקלה. מה שמייחד – שירת הנשמה של שמעון בוסקילה. כשהוא מסלסל, אתה תאמין גם לטקסט המורכב מרשימת מצרכים למכולת. הוא לא זקוק לאליעד נחום. זה נשמע יותר דואט קידום מכירות של השניים".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990039446850205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אליעד נחום
קטגוריה:שירי שמעון בוסקילה
קטגוריה:שירים שנכתבו על ידי אליעד נחום
קטגוריה:דואטים
קטגוריה:שירים בעברית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
קטיה דיין

קטיה דיין (נולדה בשנת 1964 לערך) היא רופאה מנתחת, מנהלת מחלקה כירורגית בבית החולים וולפסון - האישה הראשונה והיחידה (נכון ל-2019) שמנהלת מחלקה כירורגית בישראל. מדריכה קלינית באוניברסיטת תל אביב ומנהלת האקדמיה לכירורגיה מטעם איגוד הכירורגים.

==ביוגרפיה==
אביה של קטיה דיין הוא רופא, ניצול שואה, שגדל בתוניס והיגר לצרפת, שם התמחה במחלות זיהומיות והקים את בנק הדם הראשון במרוקו. בשנות ה-50 של המאה ה-20 עלה לישראל.
אימה, שהייתה מורה ורואת חשבון, עלתה לישראל מטנג'יר, שבמרוקו, עם עליית הנוער אחרי קום המדינה. ההורים הכירו בקיבוץ, ונסעו יחד לטנג'יר, שם נולדה קטיה, ומשם היגרו לפריז. קטיה גדלה בכפר קתולי ליד פריז. בשנת 1971 היגרו לישראל. לקטיה אח אחד.

שירתה בצה"ל כמדריכת טנקים בעת מלחמת לבנון הראשונה. בעלת תואר דוקטור לרפואה מאוניברסיטת תל אביב (סיימה ב-1990) וכן בוגרת תואר ראשון במדעי הרפואה מאוניברסיטת בן-גוריון בנגב (בהצטיינות). ביצעה התמחות בניו יורק.

בשנת 2000 החלה לעבוד כרופאה כירורגית בכירה במחלקתו של פרופסור אילן חרוזי (כירורגית ב') במרכז הרפואי וולפסון בחולון, בשנת 2008 מונתה ד"ר דיין לתפקיד סגנית מנהל המחלקה, בשנת 2013 מונתה למנהלת בפועל של המחלקה כירורגיה ב' ומנהלת השירות הלפרוסקופי, והחל משנת 2016 היא מנהלת המחלקה.

דיין מרצה באוניברסיטת תל אביב וזכתה באות המרצה המצטיין באוניברסיטת תל אביב מספר פעמים. נוסף על כך, היא מדריכה ב-מ.ס.ר מטעם האיגוד הכירורגי.

==תחומי התמחות==
דיין היא מומחית בכירורגיה כללית וזעיר-פולשנית (לפרוסקופית) ומנתחת:
* ניתוחי בקע
* ניתוחים פרוקטולוגיים
* כיס מרה ודרכי מרה
* טחול
* מעי גס ומעי דק
* מטופלים בעלי השמנת יתר חולנית

נוסף על כך, היא מטפלת בהזרקת בוטולינום טוקסין במקרים של הזעת יתר וקמטי הבעה.

==חברות באיגודים וועדות מקצועיים==
* ההסתדרות הרפואית הישראלית
* האיגוד הכירורגי הישראלי
* האיגוד הישראלי והאירופאי לכירורגיה אנדוסקופית - EAES
* החברה הישראלית לכירורגיה של הקולון והרקטום
* החברה הישראלית הכירורגית להשמנת יתר
* וועדת ההיגוי של בחוג לכירורגיה באוניברסיטת תל אביב בנושא הוראה כירורגית
* וועדת בחינות (שלב ב') בכירורגיה כללית
* וועדה ממונה מטעם אוניברסיטת תל אביב לבחינות בתחום הכירורגיה.

==חיים אישיים==
קטיה דיין נשואה למשה, ואם לבן. מתגוררת במושב גן חיים.

==קישורים חיצוניים==

* [https://www.wolfson.org.il/?CategoryID=454&ArticleID=1225 הפרופיל של ד"ר קטיה דיין באתר בית החולים וולפסון]
* 

==הערות שוליים==

קטגוריה:מנהלות ישראליות
קטגוריה:מנהלים ישראלים
קטגוריה:כירורגיות ישראליות
קטגוריה:כירורגים ישראלים
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:נשות המושב
קטגוריה:אנשי המושב
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות זוכות פרסים
קטגוריה:סגל המרכז הרפואי ע"ש אדית וולפסון
קטגוריה:ישראליות שנולדו ב-1964
קטגוריה:ישראלים שנולדו ב-1964
אנגרי בירדס סטלה

אנגרי בירדס סטלה (באנגלית: Angry Birds Stella) הוא משחק וידאו פאזל והספין-אוף השני מסדרת אנגרי בירדס, שפותח על ידי Rovio Entertainment. המשחק שווק באופן ספציפי לנשים באמצעות דמויות בעלות רוח של גבורה וידידות נשית, אך נועד לפנות לכל המינים. המשחק הוכרז ב-13 בפברואר 2014. רוביו הצהיר כי המשחק ילווה בקו צעצועים עם טלפודים, ובסדרת טלוויזיה. המשחק יצא ב-4 בספטמבר 2014.

משחק זה מבוסס על דמות של Angry Birds שהוצגה לראשונה ברמת Angry Birds Seasons "Back to School", אשר שוחררה באוגוסט 2012. זה מתחיל עם סטלה עוזבת את שאר Angry Birds נוהרת ויוצאת לדרך לזהב האי לבקר בארבעה חברים אחרים לחופשה. עם זאת גייל וצבא חזירים גונבים את אלבום התמונות של סטלה, מה שמביא את סטלה וחבריה לצאת למסע כדי להשיג אותו.

== משחק ==
כמו במשחק המקורי של הסדרה, שחקנים משתמשים בקלע כדי לירות מבחר של ציפורים למבנים סמוכים, מתוך כוונה להקפיץ את כל החזירים הירוקים שיכולים להיות בקרבת, בתוך או על המבנים. על השחקנים לעשות שימוש ביכולות הייחודיות של כל ציפור, להפעילם במקומות ובזמנים אסטרטגיים בזמן הטיסה כדי לסייע בהבסת החזירים או בהשמדת מכשולים.

העדכון של דצמבר 2014, New Pigs on the Block, הוסיף סיפור המציג את סטלה וחברותיה בבית העץ שלהם ומחפשות אחר הפריטים החסרים של ביתם שנגנבו על ידי החזירים. עליהם להשלים רמות אקראיות כדי להחזיר את הפריטים.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנגרי בירדס: משחקים
קטגוריה:משחקי וידאו משנת 2014
קטגוריה:משחקי חשיבה ממוחשבים
קטגוריה:משחקי וידאו שפותחו בפינלנד
רוקדת (שיר)

"רוקדת" הוא שיר של אניה בוקשטיין ועופר ניסים אשר יצא לאור בשנת 2017 כחלק מהאלבום הנושא את שם זה. השיר נכתב והולחן על ידי בוקשטיין ועבר עיבוד על ידי עופר ניסים ואסי טל.

== רקע ותוכן השיר ==
בפוסט שכתבה בפייסבוק סיפרה בוקשטיין על השיר כי הוא "סיפור של הפוגה ממסע של חיפוש אהבה. על לילה שמשכיח ומערפל כאב ובדידות. על רגע שמתמסר לחוויה ולתנועה". כמו כן סיפרה כי כתבה אותו בהשראת האנשים האהובים עליה ביותר.

באשר לשיתוף הפעולה עם עופר ניסים הוסיפה כי היא "מאוד מתרגשת לחשוף שיתוף פעולה עם אחת מאגדות המוזיקה הגדולות שצמחו כאן, אומן שטבע את חותמו על סצנת הלילה והמועדונים בארץ ובעולם".

== ביקורת ==
בביקורת של האלבום כתב יוסי חרסונסקי על השיר:

== וידאו קליפ ==
הקליפ, שגרר תגובות חיוביות בסיקורים שונים שלו, כולל קטעי ריקוד על עמוד של בוקשטיין.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990041046360205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אניה בוקשטיין
קטגוריה:שירי עופר ניסים
קטגוריה:שירים בעברית
קטגוריה:שירים שהופקו על ידי עופר ניסים
קטגוריה:שירים על ריקודים
קטגוריה:שירים עם נושאים פמיניסטיים
קטגוריה:שירי דאנס-פופ
קטגוריה:סינגלים בהוצאת NMC יונייטד אנטרטיינמנט
אנגרי בירדס סטלה (סדרת טלוויזיה)

אנגרי בירדס סטלה (באנגלית: Angry Birds Stella) היא סדרת טלוויזיה מונפשת פינית, המבוססת על משחק וידאו בעל אותו שם הלוקח חלק בזיכיון "אנגרי בירדס" שפותח על ידי חברת Rovio Entertainment.

הסדרה עוקבת אחר סטלה, ציפור ורודה, ושל חברותיה ווילו, פופי ודליה, וכמו כן גם לוקה, הבן היחיד בחבורה. ביחד צריכים להביס את גייל, חברה לשעבר של סטלה, שהיא המלכה של החזירים באי הזהב.

הסדרה שודרה במקור בשירות ToonsTV החל מ-1 בנובמבר 2014 עד 11 במרץ 2016, במשך שתי עונות ו-26 פרקים. בישראל הסדרה אינה שודרה בטלוויזיה, אך פרקי העונה הראשונה שלה הופצו ב-DVD על ידי חברת התו השמיני. פרקי הסדרה מופצים גם בנטפליקס. בשנת 2020, פרקי הסדרה הופצו ב-HOT VOD Young וב-NEXT TV.

== מדיה ביתית ==
חברת Sony Pictures Home Entertainment הפיצה את ה-DVD של הסדרה.
* אנגרי בירדס סטלה: עונה 1 (1 בדצמבר 2015)<ref></ref>
* אנגרי בירדס סטלה: עונה 2 (1 במרץ 2016)<ref></ref>

== קישורים חיצוניים ==

== הערות שוליים ==

קטגוריה:אנגרי בירדס: סדרות טלוויזיה
קטגוריה:סדרות מצוירות
אנגרי בירדס טונס

אנגרי בירדס טונס (באנגלית: Angry Birds Toons) היא תוכנית טלוויזיה מונפשת משנת 2013, המבוססת על זיכיון משחקי הווידאו "אנגרי בירדס" של חברת Rovio. סדרה זו עוקבת אחרי הרפתקאותיהן של הציפורים, כשהן שומרות על הביצים שלהן מפני חזירים שרוצים לגנוב אותן כדי לתת למלך שלהם לאכול אותן. פרקי הסדרה פורסמו מדי שבוע בערוץ היוטיוב של החברה ובשירות הסטרימינג לשעבר Toons.TV.

פרק מבוא בשם "Meet the Flock" שפורסם ב-17 במרץ 2013, הציג את שמות הציפורים. החזירים הירוקים מזוהים על ידי תפקידם, כגון חזיר גנרל, חזיר מלך, חזיר משופם או חזיר שף, בזמן שרוב החזירים הרגילים חסרי שם. בסדרה אין דיאלוג, ויש בה אפקטים קוליים מתוך המשחקים.

נכון ליולי 2013, פרקי הסדרה נצפו יותר ממיליארד פעמים.

בישראל, פרקי הסדרה שודרו בערוץ הילדים מדי שבת בשעה 10 בבוקר החל מה-13 במרץ 2013. בהמשך, הם שודרו בערוץ ג'וניור, יחד עם שתי סדרות נוספות של הזיכיון, סיפורי חזירונים ואנגרי בירדס בלוז. בנוסף, פרקי הסדרה הופצו גם בנטפליקס, HOT VOD Young ו-NEXT TV.

== הפקה ==
חברת Rovio הכריזה על סדרת טלוויזיה המבוססת על הזיכיון, שכוללת 52 פרקים קצרים. הסדרה הופקה על ידי אולפני האנימציה הפינית Kombo, שהחברה קנתה ביוני 2011. הסדרה הפכה לזמינה ברחבי העולם באפליקציות של הזיכיון, כמו כן גם בשירותי וידאו על פי דרישה נבחרים וטלוויזיות חכמות.

== מדיה ביתית ==
חברת Sony Pictures Home Entertainment (שהוציאה מאוחר יותר את "אנגרי בירדס - הסרט" בתור סרטי קולומביה) הפיצה את ה-DVD של הסדרה. בעוד שהעונה הראשונה קיבלה מהדורת Blu-Ray, מהדורות מאוחרות יותר, החל מהעונה השנייה, היו זמינות רק ב-DVD.
* אנגרי בירדס הסדרה: עונה 1, חלק 1 (3 בדצמבר 2013)<ref></ref>
* אנגרי בירדס הסדרה: עונה 1, חלק 2 (15 באפריל 2014)<ref></ref>
* אנגרי בירדס הסדרה: עונה 2, חלק 1 (1 בדצמבר 2015)<ref></ref>
* אנגרי בירדס הסדרה: עונה 2, חלק 2 (1 במרץ 2016)<ref></ref>
* אנגרי בירדס הסדרה: עונה 3, חלק 1 (16 באוגוסט 2016)<ref></ref>
* אנגרי בירדס הסדרה: עונה 3, חלק 2 (6 בדצמבר 2016)<ref></ref>

==קישורים חיצוניים==
*

== הערות שוליים ==

קטגוריה:אנגרי בירדס: סדרות טלוויזיה
קטגוריה:סדרות מצוירות
פרוספקט מירה

פרוספקט מירה (ברוסית: Проспект Мира) היא שדרה בצפון-מזרח מוסקבה. ממוקמת בין כיכר סוחארבסקאיה על טבעת הגנים, מהווה המשך של רחוב סרטנקי ועובר לכביש המהיר ירוסלבסקויה.

פרוספקט מירה הופיע במוסקבה בזכות הפסטיבל העולמי לנוער וסטודנטים בשנת 1957 שהתקיים בעיר. אורחי הפסטיבל צעדו לאורך רחוב זה ביום פתיחתו.

==גלריה==
<gallery>
קובץ:Moscow, Worker and Kolkhoz Woman from the Main Gate (10656844163).jpg|הפועל ואשת הקולחוז
קובץ:Шарль де Голль. июль 2016 г. - panoramio.jpg|מלון קוסמוס
קובץ:Ростокино.jpg|מתחם המגורים "טריקולור" 
קובץ:Moscow Riga Railway Terminal 2011.JPG|תחנת הרכבת ריז'סקי
</gallery>

==קישורים חיצוניים==

קטגוריה:מוסקבה: רחובות
KLD טונאס סמודרה

KLD טונאס סמודרה (באנגלית: KLD Tunas Samudera) היא אוניית מפרשים המוגדרת ככלי שיט דו תרני (בריגנית) המשרתת בחיל הים המלזי המלכותי ("Royal Malaysian Navy" ) כספינת מפרש אימון

"KLD טונאס סמודרה" הוטבלה ב-16 באוקטובר 1989 בנוכחות אליזבת השנייה, מלכת הממלכה המאוחדת ומלך מלזיה המכונה יאנג די-פרטואן אגונג "טואנקו ג'עפר"

==ממאפייני "KLD טונאס סמודרה"==
* "KLD טונאס סמודרה" נבנתה בשנת 1988 על ידי "Brooke Yachts" בעיר "Lowestoft" במחוז סאפוק במזרח אנגליה באנגליה
* "KLD טונאס סמודרה" עוצבה על ידי "Colin Mudie" מארגון מעצבי "Royal Designers for Industry" שהוקם על ידי החברה הבריטית המלכותית לאומנות.
* צוות: עד 46 ספנים, צוות אופטימלי: 12 קצינים, 10 מלחים, יכולה להכיל 24 צוערים
* ממדי הדגם: אורכה 44.0 מטר, רוחבה 7.8 מטר, הדחק 250 טון
* שוקע - 4.0 מטר
* מהירות מקסימלית: 9 קשר
* שטח מפרשים: 569 מ"ר (10 מפרשים), גובה מפרשים: 35 מטר
* לדגם 2 מנועי דיזל, כל מנוע מפיק 185 כ"ס, מתוצרת "Perkins" סוג מנוע "M200Ti"
* בין השנים 2007–2008 הספינה ביקרה במספר נמלים באירופה כולל ברסט (צרפת) ו-שרבור עם צוות כולל של 46 ספנים
* נמל בית: עיר הנמל "Lumut" (84 ק"מ מעיר הבירה איפוה) במדינה פֶּרַק במלזיה
* אחותה של "KLD טונאס סמודרה", האנייה "STS Young Endeavour" שעוצבה על ידי "Colin Mudie" ונבנתה על ידי "Brooke Marine" (שם רשמי: "Brooke Marine Yachts Ltd") משרתת בצי המלכותי האוסטרלי משנת 1987

==גלריה==
<gallery mode="packed" heights="120">
קובץ:US Navy 080111-N-0995C-010 Royal Malaysian Navy ship KLD Tunas Samudera pulls into Naval Station Pearl Harbor for a port visit.jpg | בריגנית "KLD טונאס סמודרה" (צולם בפרל הארבור)
קובץ:KLD Tunas Samudera.jpg | בריגנית "KLD טונאס סמודרה"
קובץ:Tunas Samureda z pokladu Iskry.JPG | בריגנית "KLD טונאס סמודרה"
קובץ:Tunas Samureda2.JPG | בריגנית "KLD טונאס סמודרה"
קובץ:Tunas Samureda.JPG | בריגנית "KLD טונאס סמודרה"
</gallery>

==ראו גם==
* בריגנית

==קישורים חיצוניים==

* 

==הערות שוליים==

קטגוריה:אוניות וספינות מפרשים
קטגוריה:כלי שיט
קטגוריה:מלזיה: תחבורה
אנגרי בירדס בלוז

אנגרי בירדס בלוז (באנגלית: Angry Birds Blues) היא תוכנית טלוויזיה פינית בהנפשה ממוחשבת המבוססת על משחק הווידאו "אנגרי בירדס" שפותח על ידי חברת Rovio Entertainment, וגם מבוססת על הסרט "אנגרי בירדס", שהופץ על ידי סרטי קולומביה. הסדרה ממשיכה מהנקודה שבה עצר הסרט, ועוקבת אחרי דמויותיהם של ג'יי, ג'ייק וג'ים ("הבלוז"). הסדרה עלתה בעשירי במרץ 2017 לערוץ Toons.TV ומשם עברה לערוץ היוטיוב של הרשמי של "אנגרי בירדס".

בישראל הסדרה משודרת בערוץ ג'וניור. פרקי הסדרה הופצו גם בנטפליקס, HOT VOD Young ו-NEXT TV.

==קישורים חיצוניים==

קטגוריה:אנגרי בירדס: סדרות טלוויזיה
קטגוריה:סדרות מצוירות
הכל עוד לפניי (שיר)

הכל עוד לפניי הוא שיר של אניה בוקשטיין שיצא לאור בשנת 2015 ונכלל באלבומה רוקדת. השיר נכתב והולחן על ידי בוקשטיין ועובד על ידי ג'וני גולדשטיין.

==קליפ==
לשיר קליפ שצולם בפריז. בוקשטיין סיפרה על בחירת מקום הצילום לקליפ:

עם זאת, מספר שעות לאחר שסיימה לצלם את הקליפ התרחשו פיגועי נובמבר 2015 בפריז. על כך אמרה בוקשטיין:

==ביקורות==

באתר פרוגי כתבו על השיר כי הוא" משלב מנגינה שקטה ורגוע שמתאימה בדיוק למילות השיר" וכן ש"לסינגל יש משמעות במילותיו ומקצב קליט ואחיד ברמה גבוה כך אין ספק שאניה בוקשטיין הוכיחה עצמה כמוזיקאית מקצועית ומוכשרת שיכולה לשלב שני עולמות בצורה הטובה ביותר".

באתר "הבמה", במסגרת ביקורת לאלבום אליו שייך שיר זה, נכתב על השיר שהוא "נשמע כמו מוטו לחיים".

בביקורתו על השיר, ניתח יוסי חרסונסקי את השיר, סקר את האלמנטים השונים בו, וכן נתן ביקורת חיובית לשיר.

==מצעדים==

==קישורים חיצוניים==

* [https://www.nli.org.il/he/items/NNL_MUSIC_AL990052961920205171/NLI לדף השיר] באתר הספרייה הלאומית

==הערות שוליים==

קטגוריה:שירי 2015
קטגוריה:שירים בעברית
קטגוריה:שירים שהופקו על ידי ג'וני גולדשטיין